Քաղաքացիական արժանիքների շքանշան (Ֆրանսիա)

Քաղաքացիական արժանիքների շքանշան, ամբողջական անվանումը` Ներքին գործերի նախարարության քաղաքացիական ծառայության արժանիքների շքանշան (ֆր.՝ Ordre du Mérite civil du ministère de l’intérieur), Ֆրանսիայի գերատեսչական պարգև, որը գտնվում է Ներքին գործերի նախարարության հայեցողության տակ։ Հաստատվել է 1957 թվականի հոկտեմբերի 14-ի դեկրետով, վերացվել է 1963 թվականի դեկտեմբերի 3-ի շքանշանային բարեփոխման հետևանքով։


== Պատմություն ==
Քաղաքացիական արժանիքների շքանշանը հաստատվել է 1957 թվականի հոկտեմբերի 14-ին և սահմանվել է Ներքին գործերի նախարարության կողմից շարունակական բարեխիղճ ծառայությունների համար, ինչպես նաև՝ տեղական ինքնակառավարման և քաղաքային կառավարման աշխատակիցների, հասարակական կազմակերպությունների և նախարարությանը ենթարկվող այլ կազմակերպությունների աշխատակիցների համար։ Շքանշանը գտնվում էր Ներքին գործերի նախարարի վարույթում և վերահսկվում էր Շքանշանի խորհրդով։ Խորհուրդը բաղկացած էր 11 մարդուց, որոնցից 7-ին նշանակում էր նախարարը։

Ներքին գործերի նախարար (Խորհրդի ներկայացուցիչ)
Պատվո լեգիոնի շքանշանի խորհրդի անդամ (նշանակում էր նախագահը` Պատվո լեգիոնի շքանշանի Մեծն կանցլերի առաջարկով)
Նախագահի քարտուղարության տնօրեն
Նախագահի գլխավոր քարտուղար
Տեղական ինքնակառավարման մարմինների 6 անդամներ (նշանակում էր նախարարը)Քաղաքացիական արժանիքների շքանշանը վերացվել է 1963 թվականի դեկտեմբերի 3-ին և փոխարինվել է Ծառայությունների ազգային շքանշանով, որով ստեղծվել էր փոխարինելու ծառայությունների համար շնորհվող մեծ թվով գերատեսչական շքանշանները։ Քաղաքացիական արժանիքների շքանշանով պարգևատրվածներն իրավունք ունեին կրելու շքանշանները և օգտվելու դրանց համար սահմանված առավելություններից նաև շքանշանի վերացումից հետո։


== Շքանշանի աստիճաններ ==
Քաղաքացիական արժանիքների շքանշանը բաղկացած էր 3 աստիճանից.

 Կոմանդոր (ֆր.՝ Commandeur) — շղթայի նշան;
 Սպա (ֆր.՝ Officier) —ձախ կողմում կրելու կրծքանշան;
 Ասպետ (ֆր.՝ Chevalier) — ձախ կողմում կրելու շղթայով կրծքանշան


== Պարգևատրման պայմաններ ==
Շքանշանակիրը պետք է լիներ 35 տարեկանից ոչ երիտասարդ, զբաղվեր քաղաքացիական իրավունքներով և ունենար քաղաքացիական ծառայության 3 տարվա փորձ։ Սպայի աստիճանի պարգևատրումը կարող էր շնորհվել ոչ վաղ քան շքանշանակրի աստիճան ստանալուց 8 տարի անց, իսկ Կոմանդորի աստիճանը՝ սպայական աստիճան ստանալուց 5 տարի առաջ։ Պատվո լեգիոնի սպայական և կոմանդորի շքանշանները կարող էին ներկայացվել միանգամից Քաղաքացիական արժանիքների շքանշանին համարժեք։ Քաղաքացիական շքանշանի խորհրդի անդամները օրենքով դառնում էին կոմանդորներ։ Շքանշանով պարգևատրումը տեղի էր ունենում տարին երկու անգամ ` հունվարի 1-ին և հուլիսիս 14-ին։ Տարեկան պարգևատրումների քանակի սահմանափակում կատարվեց` կոմանդորի՝ ոչ ավելի քան 10, սպայի՝ ոչ ավելի քան 60  և ասպետի տիտղոսի՝ ոչ ավելի քան 200 շնորհում։ Բացառության կարգով շքանշանի սահմանման առաջին տարին թույլատրվել է ստեղծել սահմանված քանակի կրկնակի թվով շքանշաններ, միևնույն ժամանակ հաշվի չի առնվել սպայի և կոմանդորի աստիճանների միջպարգևային ժամկետի կանոնը։ Շքանշանի հաստատումից հետո առաջին 8 տարին թույլատրվում էր կրճատել շքանշանների պարգևատրման միջև առկա ժամկետը։ Օտարերկրացիները, ովքեր ապրում էին Ֆրանսիայի տարածքում կարող էին պարգևատրվել շքանշանով ֆրանսիացիների համար գործող նույն պայմաններով։


== Ծանոթագրություններ ==


== Արտաքին հղումներ ==
Marc Champenois. Ordre du Mérite civil (фр.). Ordres et Décorations de France. Проверено 26 октября 2014.